Diskusjon:Theodor Kinck

message: Artikkelen har forbedringspotensial på flere områder etter dagens utvidelser fra :
* språkblomster som «giftet seg med sin utkårede» og «den ugjestmilde Finnmarkskysten»
* tolkninger som enten er hentet fra en kilde som ikke er angitt, eller er en privat observasjon fra bidragsyteren: «det ble senere tydelig at hans barndom i Namdalen gav viktig inspirasjon til den senere dikteren» 
* kategoriske, kildeløse utsagn om forhold som ligger på siden av emnet: «den lokale dialekten regnes fremdeles som den best bevarte i Norge, i hovedsak uendret siden 1500-tallet»
* Det generelle fraværet av referanser til de enkelte utsagn og avsnitt i teksten.
I tillegg til dagens tilføyelser er det også noe problematisk tekst som er eldre, og stammer fra  sin versjon fra 2009: 
* kollektiv tankelesning som «av de lokale ble han minst like elsket i Hardanger som han ble i Setesdal.» 
* spekulasjoner som «under hva man kan anta var ganske kummerlige forhold»  
Jeg har her bare nevnt noen eksempler på hver av problemområdene. Det finnes flere. Mvh --M O Haugen (diskusjon) 29. apr. 2018 kl. 22:11 (CEST)
replies: text: : Må jo si at jeg da bare har lest biografien , så det er nok ikke så mye å gå utfra, og det kan jo være at noen her har mer autentiske kilder, men da er det jo greit om disse kildene oppgis. Så kan det vel være at jeg har krydret beskrivelsen noe, men jeg ber dere lese denne biografien før dere tar helt av å disse en som faktisk har lest denne boken om denne Otto Theodor Kinck. --Eivindgh 29. apr. 2018 kl. 22:54 (CEST)
replies: text: :: i og med at du har lest biografien og er en av de som har føyd til tekst her, så er du nok antagelig den nærmeste til å sette inn referanser her. Opplysninger og vurderinger som har en kilde, må få synliggjort det. Andre utsagn må fjernes. I tillegg bør de uleksikalske kryddervekstene beskjæres. Mvh M O Haugen (diskusjon) 30. apr. 2018 kl. 00:53 (CEST)
thread_title:  Forbedringspotensial 

message: Denne artikkelen har fått en mal, men det ser ut som om artikkelen er tilbakestilt samtidig. Det er ikke klart hva den er tilbakestilt til, utover at det er langt tilbake. Størrelsen på det som er lagt tilbake tyder på at det er noe et sted inne i Gommo sine bidrag, med noe ekstra redigering. Regner med at om noen sjekker så er det nokså mye av det bortredigerte stoffet som er helt uproblematisk. — Jeblad 1. mai 2018 kl. 17:26 (CEST)
replies: text: Jeblad er selvsagt velkommen til å ettergå den aktuelle redigeringen. Det ble kanskje litt mye i én jafs, men det er en tilbakestilling av Eivindghs bidrag, som i mine øyne var mest språkblomster og utbroderinger uten kilder og uten nye substansielle opplysinger. Et eksempel på dette er setningen «Han betraktet seg som amatør, men han arbeidet samvittighetsfullt med sine bilder, og brukte de fleste ledige stunder til sin kunst», som Eivindgh utbroderte til «Selv betraktet han seg som en kunstnerisk amatør, men som likefullt arbeidet samvittighetsfullt med sine bilder, og brukte sine ledige stunder til nytte for sin kunst.»

text: Jeg gjorde i tillegg samtidig en god del annen opprydding av sidespor, fortelling og begeistring. Ting jeg har pekt på tråden overfor her, som f.eks. det jeg kaller kollektiv tankelesning. Mvh --M O Haugen (diskusjon) 1. mai 2018 kl. 17:48 (CEST)
thread_title:  Tilbakestilling?